51. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 110805 της 16/31 Μαρτ. 1970 (ΦΕΚ Β΄ 211) Περί τροποποιήσεως της υπ’ αριθ. 100289/3.2.70 αποφάσεως του Υπουργού Συγκοινωνιών. Έχοντες υπ’ όψιν: 1.Την παρ. 3 του άρθρ. 4 του Ν.Δ. 4352/64 «περί διατάξεων αφορωσών τους δημοσίους υπαλλήλους». 2.Την υπ’ αριθ. 100289/70 ημετέραν απόφασιν περί οργανώσεως και λειτουργίας ιατρικής εξετάσεως οδηγών αυτοκινήτων (ΕΞ.Ι.Ο.) κλπ. 3.Την υπ’ αριθ. Θ-2118/2306/10.2.70 ημετέραν απόφασιν «περί αναπροσαρμογής αποδοχών προσωπικού αμειβομένου εκ της (ΕΞ.Ι.Ο.)», αποφασίζομεν: Συμπληρούντες την υπ’ αριθ. 100289/70 ημετέραν απόφασιν καθ’ ο μέρος αύτη αφορά τας αποδοχάς του προσωπικού του αμειβομένου εκ της (ΕΞ.Ι.Ο.)Ν. Αττικής και Ν. Θεσσαλονίκης και απασχολουμένου κατά πλήρες ωράριον εις τας Δ/νσεις και Υπηρεσίας του Υπουργείου, ορίζομεν όπως αύται μη υπολείπωνται των κατωτάτων ορίων μηνιαίων μισθών (μισθών ασφαλείας) των καθοριζομένων εκάστοτε υπό των Γενικών Εθνικών συλλογικών συμβάσεων εργασίας, ή των αντιστοίχων διαιτητικών αποφάσεων και υπό τας εν αυταίς προϋποθέσεις. Ωσαύτως ορίζομεν όπως εις τας (ΕΞ.Ι.Ο) των επαρχειών (πλην Νομού Αττικής) οι υποψήφιοι και εξ αναθεωρήσεως οδηγοί μοτοποδηλάτων θα καταβάλλουν ως εξέταστρα το ποσόν 50 δραχμών, απαλλασσομένων των Αγροτικών διανομέων, προκειμένου περί εκδόσεως αδειών διτρόχων-τριτρόχων παρ’ απασών των (ΕΞ.Ι.Ο.), εφ’ όσον εκ βεβαιώσεως της Υπηρεσίας διαπιστούται ότι τυγχάνουν εν ενεργεία αγροτικοί διανομείς και τα εκτελούμενα υπ’ αυτών αγροτικά δρομολόγια έχουσι καθορισθή δι’ αποφάσεως, ως εξυπηρετούμενα δια μηχανοκινήτων οχημάτων. 